ચીની પ્રગતિનાં મૂળ એટલે નંખાયાં કે ત્યાંની માન્યામાં ન આવે એટલી સસ્તી મજૂરીના કારણે વિશ્વની તમામ મોટી કંપનીઓએ પોતાનાં ઉત્પાદન-એસેમ્બલી એકમ ચીનમાં સ્થાપ્યા. આપણા વડા પ્રધાન વિશ્વની વિરાટ કંપનીઓને એ જ રીતે ભારતમાં પોતાના એકમ નાખવા ‘મેક ઈન ઈન્ડિયા’ના સૂત્રથી આમંત્રી રહ્યા છે. આમંત્રણને ધાર્યો પ્રતિસાદ મળતો નથી, કારણ કે અહીં ઉત્પાદન એકમ સ્થાપવો અને બિઝનેસ કરવો સસ્તો તો છે પણ સરળ નથી. દા.ત. કોઈ નવી શોધ માટે ભારતમાં પેટન્ટ મેળવવાની અરજી કરો તો પેટન્ટ મળતાં ૬ વર્ષ નીકળી જાય છે.